許辰候大部份其琉球儂對日本統治盡去不滿，日本其明治天皇會驚伊各儂反抗，將尚泰共伊其家族都綁架遘東京去住。野価反對日本其琉球儂都走去中國，有其敆北京，有其敆天津，有其敆福州。伊各儂卜想讓中國出兵去拍日本，著總理衙門夫塊剃了講剃了講。1894年甲午戰爭爆發其辰候，茲蜀陣儂勸滿清去拍琉球，滿清皇帝無聽。聽講滿清共日本發生戰爭，反對日本其琉球儂都野歡喜，倚望滿清其部隊來「解放琉球」，結果部隊連影都無。最終滿清拍輸去，將臺灣割乞日本，琉球獨立也無希望了。來中國其琉球儂也見覺無解數，無箬恒就都轉厝了。